कॉकपिट में आग लगने के बाद हादसा, बेटी और पायलट बुरी तरह से झुलसे
New York Plane Crash Latest News Update  अमेरिका के न्यूयॉर्क में रविवार को हुए प्लेन क्रैश में एक भारतीय मूल की महिला की मौत हो गई। जबकि उसके बेटी और पायलट गंभीर रूप से घायल हो गए हैं।
अमेरिका के न्यूयॉर्क में रविवार को हुए प्लेन क्रैश में एक भारतीय मूल की महिला की मौत हो गई। जबकि उसके बेटी और पायलट गंभीर रूप से घायल हो गए हैं। एक अस्पताल में उनका इलाज किया जा रहा है।
मीडिया रिपोर्ट्स के मुताबिक ये हादसा प्लेन के कॉकपिट में आग लगने से हुआ है। प्लेन लॉन्ग आइलैंड के पास क्रैश हुआ बताया जा रहा है। इस हादसे में मरने वाली महिला की पहचान 63 साल की रोमा गुप्ता के तौर पर हुई है।
प्लेन उड़ाना सीखना चाह रही थी महिलाएं
मीडिया रिपोर्ट्स के मुताबिक दोनों महिलाएं प्लेन उड़ाना सीखना चाह रही थीं। जिस फ्लाइट के दौरान उनका प्लेन क्रैश हुआ वो उनका इंट्रोडक्टरी लेसन था। जिससे वो आगे ये तय करने वाली थीं कि वो अपनी ट्रेनिंग का आगे बढ़ाएंगी या नहीं।
पुलिस जानकारी दी है कि पायलट पूरी तरह से ट्रेन्ड था, उसे जैसे ही कॉकपिट में धुआं उठता दिखा, उसने इसकी जानकारी एयर ट्रैफिक कंट्रोल को दी। हालांकि, प्लेन के मालिक ने बताया है कि उड़ान भरने से पहले उसे पूरी तरह से चेक किया गया था। उस समय उसमें कोई गड़बड़ नहीं पाई गई थी।
क्रैश साइट पर बार-बार विजिट कर रही इंवेस्टिगेशन एजेंसी
अमेरिका का नेशनल ट्रांसपोर्टेशन सेफ्टी बोर्ड के अधिकारी प्लेन क्रैश की जांच के लिए बार-बार क्रैश साइट का दौरा कर रहे हैं। हादसे की वजह स्प्ष्ट नहीं हो जाने तक जांच जारी रहेगी। जांचकर्ता सोमवार को भी प्लेन का मलबा इकट्ठा करने पहुंचे। आज फिर उनके क्रैश साइट पर लौटने की उम्मीद है।
गुप्ता फैमिली के 50 लाख रुपए का फंड जमा
हादसे के चलते गुप्ता फैमिली की मदद के लिए लोगों ने 'गो फंड मी' के तहत 50 लाख रुपए जमा किए हैं, ताकि घायलों के इलाज में कोई कमी न रहे। दरअसल, रिपोर्ट्स में बताया गया है कि मृतक महिला की बेटी को हादसे की वजह से थर्ड डिग्री बर्न मिले हैं। जिससे उसकी हालत नाजुक बनी हुई है।
अमेरिका में हेलीकॉप्टर क्रैश से जुड़ी ये खबर भी पढ़ें... 
अमेरिकन आर्मी का हेलिकॉप्टर क्रैश... देखें VIDEO:पायलट समेत 2 की मौत, जमीन पर गिरते ही हेलिकॉप्टर में लगी आग
अमेरिका के अलबामा में एक ब्लैक हॉक हेलिकॉप्टर क्रैश हो गया। हादसे में 2 लोगों की मौत हो गई है। हेलिकॉप्टर अलबामा-टेनेसी बॉर्डर के पास हाईवे 53 पर हंट्सविल शहर से करीब 10 मील की दूरी पर क्रैश हुआ।
जानकारी के मुताबिक, ये टेनेसी नेशनल गार्ड का UH-60 हेलिकॉप्टर था जो रूटीन ट्रेनिंग पर था। मैडिसन के पुलिस अधिकारियों को अमेरिकी समय के मुताबिक करीब 3 बजे 911 पर हादसे की सूचना मिली। पूरी खबर यहां पढ़ें...